WICE เปิดวันนี้ลบสวนตลาด โบรกฯให้แนวรับ 3.70 บ.
WICE เปิดวันนี้ขยับลง โบรกฯให้แนวต้าน 4.18 บ.โดย ณ เวลา 10.07 น.อยู่ที่ 3.82 บาท ลบ 0.02 บาท หรือ 0.52% มูลค่าการซื้อขาย 272.32 ล้านบาท
29 ก.ค. 2558

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 10.07 น.อยู่ที่ 3.82 บาท ลบ 0.02 บาท หรือ 0.52% มูลค่าการซื้อขาย 272.32 ล้านบาท ขณะที่ดัชนีหุ้นไทยโดยรวมบวก 0.48%
โดยวานนี้ WICE ปิดเทรดวันแรกที่ 3.84 บาท เพิ่มขึ้น 1.74 บาท หรือ 82.86% จากราคาขาย IPO ที่ 2.10 บาท มูลค่าซื้อขายที่ 3.97 พันล้านบาท ขณะที่ดัชนีตลาดหุ้นไทยโดยรวมลบ 0.32%
อนึ่ง WICE เป็นผู้ประกอบการรับจัดการขนส่งสินค้าระหว่างประเทศของไทยที่มีรายได้สูงสุดอันดับ 9 (ปี 2556) ที่เข้ามาทำ IPO ในปีที่ภาวะการนำเข้า-ส่งออกของไทยชะลอตัว อย่างไรก็ดี โอกาสในระยะยาวจากธุรกรรมการค้าระหว่างประเทศที่สูงขึ้น และการเป็น AEC play ก็ถือเป็นโอกาสที่น่าติดตามยิ่งของบริษัท
บล.ซีไอเอ็มบี มอง WICE แนวรับ 3.70 และ 3.50 แนวต้าน 4.18 